**Zmluva o dielo**

**„Rekonštrukcia Materskej školy Slnečnice – Areál“**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)

(ďalej len „**zmluva**“)

medzi

1. **Objednávateľom: Mestská časť Bratislava-Petržalka**

so sídlom: Kutlíkova č. 17, 852 12 Bratislava

zastúpeným: Ing. Ján Hrčka, starosta

IČO: 00 603 201

DIČ: 2020936643

bankové spojenie: Prima Banka Slovensko, a.s.

IBAN: SK41 5600 0000 0018 0059 9001

(ďalej len „**objednávateľ**“)

1. **Dodávateľ:**

so sídlom: [•]

zastúpeným: [•]

IČO: [•]

DIČ: [•]

IČ DPH: [•]

bankové spojenie: [•]

IBAN: [•]

zapísaným v: [•]

(ďalej len „**dodávateľ**“)

(objednávateľ a dodávateľ ďalej ako „**zmluvné strany**“ alebo jednotlivo ako „**zmluvná strana**“)

**Preambula**

1. Objednávateľ na obstaranie predmetu tejto zmluvy použil postup verejného obstarávania pre podlimitnú zákazku zadávanú bežným postupom podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“), ktorého úspešným uchádzačom sa stal dodávateľ.
2. Dodávateľ prehlasuje, že on ako aj ním zmluvne poverení zamestnanci sú odborne kvalifikovaní a spôsobilí k vykonávaniu predmetu zmluvy podľa slovenských právnych predpisov a noriem.

**Článok I.**

**Predmet zmluvy**

1. Zmluvné strany uzatvárajú túto zmluvu, ktorej predmetom je záväzok dodávateľa dodať certifikované herné prvky a dopadové plochy pod herné prvky (zatrávňovacie rohože) a vykonať ich montáž, vrátane dopravy na miesto plnenia (ďalej len „**dielo**“), pre detské ihrisko v areáli Materskej školy Slnečnice s názvom zákazky: **„Rekonštrukcia Materskej školy Slnečnice – Areál“**, ktoré sa zaväzuje dodávateľ dodať pre objednávateľa v súlade so súťažnými podkladmi, ako aj v súlade s touto zmluvou a jej prílohami, ktoré sú jej neoddeliteľnou súčasťou. Zhotoviteľ je povinný riadne a včas dodané dielo odovzdať objednávateľovi a objednávateľ je povinný zaplatiť dodávateľovi cenu za jeho vykonanie v súlade s oceneným výkazom výmer a s opisom predmetu zmluvy, ktoré tvoria ako *Príloha č.1,* *Príloha č.2* a *Príloha č.3* neoddeliteľnú súčasť tejto zmluvy. Predmetom zmluvy je aj vykonanie kontroly po realizácii diela v zmysle STN EN 1176-1177 podľa podmienok a špecifikácií uvedených v tejto zmluve.
2. Dodávateľ je povinný vykonať dielo na mieste plnenia: Materská škola Slnečnice, Fialová 12, 851 07 Bratislava.
3. Všetky technické parametre a funkcionality uvedené v zmluve a jej prílohách predstavujú minimálne kvalitatívne požiadavky, ktoré musia byť pri realizácii diela splnené.
4. Dodávateľ je povinný dodať dielo na miesto určené objednávateľom v bode 2. tohto článku zmluvy, vrátane jeho montáže a uvedenia do stavu spôsobilého na jeho plnohodnotné užívanie.
5. Dodávané dielo musí byť nové, doposiaľ nepoužívané a musí byť určené na použitie na verejných ihriskách.
6. Dodávateľ je povinný dodať dielo tak, aby dielo vyhovovalo všetkým príslušným normám, predpisom a požiadavkám objednávateľa.
7. Dodávateľ sa zaväzuje dodať dielo vo vlastnom mene a na vlastnú zodpovednosť.
8. Dodávateľ potvrdzuje, že sa plne oboznámil s rozsahom a povahou diela, sú mu známe technické, kvalitatívne a iné podmienky potrebné k riadnemu dodaniu diela. Dodávateľ prehlasuje, že disponuje takými kapacitami a odbornými znalosťami, ktoré sú na kvalitné dodanie diela potrebné.
9. Miestom plnenia je miesto určené objednávateľom v bode 2. tohto článku zmluvy, na ktoré je dodávateľ povinný dodať dielo.

**Článok II.**

**Cena**

1. Dohodnutá zmluvná cena je určená na základe cenovej ponuky - ocenený výkaz výmer, ktorá bola predložená do súťaže pre výber dodávateľa na podlimitnú zákazku zadávanú bežným postupom podľa § 112 a nasl. zákona o verejnom obstarávaní.
2. Cena za vykonanie diela podľa bodu 3. tohto článku zmluvy je stanovená dohodou zmluvných strán v zmysle zákona č.18/1996 Z. z. v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov, ako pevná cena.
3. Dohodnutá zmluvná cena za zhotovenie diela je nasledovná:

[•] Eur bez DPH,

(slovom: [•] Eur bez DPH)

[•] Eur s DPH,

(slovom: [•] Eur s DPH)

(ďalej len „**cena diela**“).

1. Táto cena diela je stanovená na základe poznania, ktoré dodávateľ získal z predloženého výkazu výmer a tejto zmluvy a jej príloh, ktoré sú jej neoddeliteľnou súčasťou, ako i fyzickou obhliadkou miesta plnenia, ak sa jej zúčastnil pre ujasnenie detailov diela.
2. Zmluvné strany sa dohodli, že zálohové platby ani platbu vopred objednávateľ dodávateľovi neposkytne.
3. Dodávateľovi prislúcha úhrada iba za skutočne vykonané práce. Zmluvné strany berú na vedomie, že ocenený výkaz výmer je úplný pre účely vykonania diela podľa tejto zmluvy. Jednotkové ceny podľa oceneného výkazu výmer sú nemenné a záväzné počas celej doby trvania zmluvy.
4. Cena diela zahŕňa všetky náklady súvisiace s dodaním diela, vrátane dopravy diela a jeho kompletnej montáže v mieste plnenia určenom objednávateľom v bode 2. tohto článku zmluvy a uvedenia do prevádzky schopného stavu v zmysle všeobecne záväzných právnych predpisov. Cena diela predstavuje dohodnutú hodnotu všetkých plnení a záväzkov objednávateľa podľa tejto zmluvy vrátane záväzkov vyplývajúcich z dodávateľom poskytnutej záruky za akosť diela. V cene diela sú zahrnuté všetky náklady objednávateľa potrebné na dodanie diela. Všetky poplatky a náklady dodávateľa spojené s odvozom, so skládkou, likvidáciou či s iným nakladaním s akýmikoľvek odpadmi, obalmi či inými nepotrebnými materiálmi pri vykonávaní diela sú zahrnuté v cene diela. V cene diela sú zahrnuté aj všetky náklady spojené s ochrannými a bezpečnostnými opatreniami potrebnými pri vykonávaní diela. Dodávateľ berie na vedomie a súhlasí s tým, že dodávateľ nemá nárok na zvýšenie ceny diela z dôvodu akéhokoľvek zvýšenia nákladov alebo poplatkov uvedených v tomto bode zmluvy. **V cene je zahrnutá aj 1 odborná prehliadka dodaného tovaru, ktorým sa na účely tohto ustanovenia myslia herné prvky a zariadenia, po jednom roku užívania, spojená so servisom dodaných herných prvkov a zariadení.**
5. Pokiaľ dodávateľ počas realizácie diela zistí potrebu vykonania prác neuvedených vo výkaze výmer, alebo pokiaľ nastanú dôvody, pre ktoré nie je nevyhnutné vykonať všetky práce uvedené vo výkaze výmer, dodávateľ je povinný o týchto skutočnostiach bezodkladne informovať objednávateľa. Akékoľvek zmeny obsahu diela, t. j. vykonanie nových prác pôvodne neuvedených vo výkaze výmer (ďalej iba „**Nové práce**“) alebo rozsahu diela, t.j. vykonanie prác pôvodne zahrnutých vo výkaze výmer, ale vo väčšom rozsahu (ďalej iba „**Naviac práce**“) alebo v menšom rozsahu z dôvodu nezrealizovania jednotlivých prác alebo dodávok (ďalej len „**Menej práce**“) je možné uskutočniť len postupmi definovanými zákonom o verejnom obstarávaní. Cenu diela je prípustné zmeniť len pokiaľ Nové práce, Naviac práce alebo Menej práce budú mať na cenu diela preukázateľný vplyv, a to písomným dodatkom uzavretým v súlade s § 18 zákona o verejnom obstarávaní podpísaným zmluvnými stranami. Naviac práce/Menej práce, budú ocenené podľa jednotkových cien uvedených v ocenenom výkaze výmer. Menej práce odsúhlasené objednávateľom, budú z ceny diela odpočítané a to v sume, v akej sú zahrnuté do oceneného výkazu výmer. Nové práce neuvedené v ocenenom výkaze výmer sa ocenia individuálnou kalkuláciou spracovanou dodávateľom a odsúhlasenou objednávateľom, pričom dodávateľ určí jednotkové ceny Nových prác na základe cenníka CENKROS platného pre daný rok, v ktorom bude Nové práce naceňovať.
6. Dodávateľ berie na vedomie, že Nové práce/Naviac práce/Menej práce musia byť pred ich vykonaním/nevykonaním vopred odsúhlasené a vopred upravené písomným dodatkom k tejto zmluve.
7. Dodávateľ nesmie začať realizovať žiadne Nové práce/Naviac práce bez podpísaného dodatku k zmluve. V prípade realizácie Nových prác/Naviac prác bez podpísaného dodatku k zmluve, nemá dodávateľ nárok na odplatu za takéto práce a ani právo ich fakturovať. Dodávateľ je povinný neodsúhlasené Nové práce/Naviac práce na požiadanie objednávateľa na vlastné náklady odstrániť v primeranej lehote určenej objednávateľom. Ak tak neučiní, po tejto lehote môžu byť odstránené na jeho náklady objednávateľom alebo objednávateľom určenou treťou osobou.

**Článok III.**

**Doba realizácie diela**

1. Dodávateľ sa zaväzuje dodať dielo v nasledovných termínoch:

1.1. prevzatie miesta plnenia dodávateľom formou zápisnice o odovzdaní a prevzatí miesta plnenia podpísanej oboma zmluvnými stranami v čase podľa bodu 2 tohto článku zmluvy,

1.2. začatie realizácie diela: dodávateľ je povinný začať realizáciu diela do 3 pracovných dní od prevzatia miesta plnenia,

1.3. termín ukončenia prác na diele a odovzdanie diela objednávateľovi do 6 týždňov od prevzatia miesta plnenia,

1.4. realizácia diela v počte: 6 týždňov zohľadňuje Vecný a časový harmonogram realizácie diela, ktorý tvorí *Prílohu č.4* tejto zmluvy,

1.5. uvoľnenie miesta plnenia do 3 pracovných dní po odovzdaní a prevzatí diela.

1. Zmluvné strany sa dohodli, že objednávateľ odovzdá zhotoviteľovi miesto plnenia, ak ho o to zhotoviteľ písomne vyzve do 3 pracovných dní odo dňa účinnosti tejto zmluvy.
2. Dodávateľ sa zaväzuje dodať dielo naraz ako celok.
3. Dodávateľ je povinný aspoň 5 pracovných dní pred samotným začatím montáže diela ako aj počas jeho montáže oznámiť kontaktnej osobe objednávateľa uvedenej v článku X. bod 6. tejto zmluvy, termíny realizácie diela a poskytnúť jej potrebné informácie týkajúce sa montáže diela.
4. Ak sa dodávateľ:
5. bez ospravedlnenia nedostaví na ním, prípadne objednávateľom navrhnutý termín odovzdania a prevzatia miesta plnenia, alebo
6. bezdôvodne neprevezme miesto plnenia;

objednávateľ je oprávnený odstúpiť od tejto zmluvy a požadovať od dodávateľa úhradu zmluvnej pokuty vo výške 5.000,- EUR. Ak dodávateľ nezačne vykonávať dielo do 7 dní od prevzatia staveniska, objednávateľ je oprávnený odstúpiť od zmluvy a požadovať od dodávateľa úhradu zmluvnej pokuty vo výške 5.000,- EUR.

1. Dodávateľ sa zaväzuje zabezpečiť stavebnú pripravenosť potrebnú pre montáž a osadenie herných prvkov a zariadení diela (výkopové, betonárske a iné stavebné práce súvisiace s predmetom diela) vo svojej réžii a na vlastné náklady.
2. Dodávateľ nie je v omeškaní s dodaním diela, ak k omeškaniu dôjde z dôvodu tzv. vyššej moci, t.j. v prípade udalostí, ktoré nie sú závislé od vôle zmluvných strán a tieto ich nemôžu ovplyvniť (neočakávané prírodné a iné javy) alebo z dôvodu vydania príkazov, zákazov, obmedzení, vydaných orgánmi verejnej moci, ak neboli vydané v dôsledku konania alebo nekonania dodávateľa. V prípade vzniku omeškania dodávateľa podľa tohto bodu zmluvy, zmluvné strany určia nové lehoty na vykonanie diela podľa dĺžky preukázaného omeškania dodávateľa z dôvodu tzv. vyššej moci, a to písomným dodatkom k tejto zmluve podpísaným oboma zmluvnými stranami.
3. Dielo bude objednávateľovi odovzdané na základe protokolu o odovzdaní a prevzatí diela, v ktorom bude oboma zmluvnými stranami stanovené, že dielo je odovzdané bez závad a nedorobkov a ktorý musí byť podpísaný oboma zmluvnými stranami.
4. Ak dodávateľ mešká s odovzdaním diela objednávateľovi podľa ustanovení tohto článku zmluvy, objednávateľ je oprávnený žiadať náhradu škody v zmysle § 373 a nasledujúcich Obchodného zákonníka a zároveň od tejto zmluvy odstúpiť.

**Článok IV.**

**Vlastnícke právo a nebezpečenstvo škody na diele**

1. Vlastníkom zhotovovaného diela sa stane objednávateľ. Objednávateľ sa stáva vlastníkom akéhokoľvek materiálu, technológie, zariadení a iných súčastí diela jeho zapracovaním do diela, bez ohľadu na skutočnosť, či je alebo nie je možné tieto materiály, technológie, zariadenia alebo iné súčasti diela oddeliť bez znehodnotenia diela.
2. Vlastníctvo prechádza na objednávateľa okamihom zaplatenia ceny diela dodávateľovi po protokolárnom odovzdaní a prevzatí diela.
3. Nebezpečenstvo za škody na diele znáša dodávateľ a prechádza na objednávateľa dňom odovzdania a prevzatia diela uvedenom v protokole o odovzdaní a prevzatí diela v celom rozsahu dohodnutom v tejto zmluve.
4. Akékoľvek škody na majetku objednávateľa alebo tretích osôb vzniknuté v súvislosti s dodaním a montážou diela sa dodávateľ zaväzuje odstrániť na vlastné náklady najneskôr v lehote 10 dní od ich vzniku. Pokiaľ uvedenie veci do predošlého stavu nie je možné a účelné, dodávateľ sa zaväzuje nahradiť vzniknutú škodu v peniazoch najneskôr v lehote 30 dní od jej vzniku.
5. Dodávateľ vyhlasuje, že má uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou. Tieto poistenia sa dodávateľ zaväzuje udržiavať v platnosti po celý čas platnosti a účinnosti tejto zmluvy. Dodávateľ je povinný do 3 dní odo dňa doručenia žiadosti objednávateľa na predloženie potvrdení o týchto poisteniach, preukázať objednávateľovi existenciu uvedených poistení. V prípade, že dodávateľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto zmluvy a/alebo dodávateľ v lehote 3 dní odo dňa doručenia žiadosti objednávateľa na predloženie potvrdení o týchto poisteniach, existenciu poistení objednávateľovi nepreukáže, objednávateľ má právo od tejto zmluvy odstúpiť. V prípade, že dodávateľ poruší svoju povinnosť mať uzatvorené poistenie majetku a zodpovednosti za škodu spôsobenú tretím osobám v súvislosti s jeho činnosťou a prevádzkou po celý čas platnosti a účinnosti tejto zmluvy a/alebo dodávateľ v lehote 3 dní odo dňa doručenia žiadosti objednávateľa na predloženie potvrdení o týchto poisteniach, existenciu poistení objednávateľovi nepreukáže, je dodávateľ povinný uhradiť objednávateľovi zmluvnú pokutu vo výške 1.000,- EUR za každé jednotlivé porušenie. Zaplatením zmluvnej pokuty nie je dotknutá povinnosť dodávateľa zabezpečená zmluvnou pokutou ani právo objednávateľa na náhradu škody v plnej výške.

**Článok V.**

**Podmienky vykonania diela**

1. Zmluvné strany sa dohodli, že o prevzatí miesta plnenia, na ktorom má dodávateľ vykonať montáž a osadenie herných prvkov a zariadení diela, spíšu zápisnicu. Súčasťou zápisnice je vyjadrenie dodávateľa, či miesto plnenia preberá a či sú splnené podmienky, dohodnuté s objednávateľom pre vykonanie diela.
2. Dodávateľ sa zaväzuje bez zbytočného odkladu po prevzatí miesta plnenia osadiť pred vstupom na miesto plnenia informačné tabule s označením stavby a upozornením o zákaze vstupu pre nepovolaných podľa príslušných STN a Nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci v znení neskorších predpisov, ak to bude požadované všeobecne záväznými právnymi predpismi.
3. Dodávateľ sa zaväzuje, že rozmiestnenie a montáž diela bude prebiehať podľa požiadaviek objednávateľa v mieste plnenia, tak aby zostali zachované bezpečnostné zóny jednotlivých prvkov diela v zmysle príslušných a platných STN.
4. Dodávateľ sa zaväzuje, že bude pri dodaní a montáži diela postupovať s odbornou starostlivosťou. Dodávateľ vykonáva činnosti spojené s plnením predmetu zmluvy na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, zákony, vyhlášky platné v SR, najmä, nie však výlučne, stavebný zákon, zákon o bezpečnosti a ochrane zdravia pri práci, vyhlášku, ktorou sa ustanovujú podrobnosti na zaistenie bezpečnosti a ochrany zdravia pri práci pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v platnom znení, zákon o životnom prostredí, zákon o odpadoch, zákon o ovzduší, zákon o vodách a zákon ochrane pred požiarmi.
5. Počas realizácie diela sa dodávateľ zaväzuje dodržiavať ustanovenia vyhlášky Ministerstva práce, sociálnych vecí a rodiny Slovenskej republiky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Dodávateľ zodpovedá za bezpečnosť a ochranu zdravia pri vykonávaní montáže a za všetky prípadné škody zavinené svojou činnosťou. Dodávateľ sa zároveň zaväzuje, že montáž a osadenie diela bude vykonávané v súlade s opatreniami na ochranu pred požiarmi.
6. Počas dodávky diela je dodávateľ povinný dodržiavať ustanovenia zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
7. Dodávateľ zabezpečí počas realizácie diela maximálne možné zamedzenie prašnosti a hlučnosti, ochranu vzrastlej zelene a je povinný dodržiavať predpisy o ochrane životného prostredia. Dodávateľ je povinný na mieste plnenia udržiavať poriadok a čistotu. Po ukončení prác je dodávateľ povinný na svoje náklady do troch pracovných dní vyčistiť a vypratať miesto plnenia a odviezť odpad vzniknutý jeho činnosťou na skládku.
8. V prípade vzniku akýchkoľvek odpadov pri montáži a osadení diela je dodávateľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Dodávateľ je po skončení realizácie diela povinný odovzdať objednávateľovi potvrdenie o uskladnení odpadu. Doklady o množstve a spôsobe nakladania s odpadmi je dodávateľ objednávateľovi povinný predložiť alebo odovzdať aj kedykoľvek na vyžiadanie objednávateľa. V prípade, ak vznikne objednávateľovi akákoľvek škoda v súvislosti s porušením povinností dodávateľa dodržiavať ustanovenia v oblasti nakladania s odpadmi, dodávateľ je povinný túto škodu objednávateľovi nahradiť.
9. Objednávateľ, resp. ním poverené osoby, je oprávnený priebežne kontrolovať realizáciu diela. Ak objednávateľ zistí, že dodávateľ vykonáva dielo v rozpore so svojimi povinnosťami, objednávateľ je oprávnený dožadovať sa toho, aby dodávateľ odstránil vady vzniknuté vadným vykonávaním diela a dielo vykonal riadnym spôsobom. V prípade, že dodávateľ tak neurobí v určenej lehote na to stanovenej a postup dodávateľa by viedol k porušeniu zmluvy, je objednávateľ oprávnený odstúpiť od zmluvy v zmysle § 345 Obchodného zákonníka.
10. Osoby, poverené vykonávaním funkcie technického dozoru objednávateľa, kontrolou realizovaných prác a prevzatím diela, budú objednávateľom oznámené dodávateľovi pri prevzatí miesta plnenia dodávateľom. Oprávneným zástupcom objednávateľa na podpis protokolu o odovzdaní a prevzatí diela je starosta MČ Bratislava-Petržalka alebo ním písomne splnomocnená osoba na prevzatie diela podľa tejto Zmluvy.
11. Pri realizácii montáže a osadení diela je objednávateľ povinný počínať si s odbornou starostlivosťou, chrániť záujmy a majetok objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie.
12. Dodávateľ zodpovedá za dodržiavanie poriadku pri montáži a osadení diela.
13. Dodávateľ je povinný umožniť slovenským kontrolným orgánom a zástupcom objednávateľa, aby vykonali kontrolu a dozor na mieste plnenia diela v súlade s platnými právnymi predpismi.
14. Dodávateľ sa zaväzuje, že vyprace stavenisko najneskôr do 3 pracovných dní odo dňa odovzdania a prevzatia diela objednávateľovi.
15. Dodávateľ sa zaväzuje, že nebude v súvislosti s dodaním diela, ktoré je predmetom tejto zmluvy zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „**zákon o nelegálnej práci**“), v spojení so zákonom č. 311/2001 Z. z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
16. Pokiaľ dodávateľ ako uchádzač v rámci verejného obstarávania, ktorého výsledkom je táto zmluva, využil na preukázanie technickej alebo odbornej spôsobilosti kapacity inej osoby alebo vlastného zamestnanca, dodávateľ je povinný skutočne využívať tieto kapacity inej osoby alebo vlastného zamestnanca pri realizácii predmetu zmluvy, a to počas celej doby trvania tejto zmluvy.
17. Dodávateľ sa zaväzuje zabezpečiť na vlastné náklady vykonanie všetkých skúšok potrebných pri realizácii diela, pokiaľ je ich vykonanie požadované všeobecne záväznými právnymi predpismi a to tak, aby boli tieto vykonané najneskôr 7 pracovných dní pred termínom odovzdania diela objednávateľovi.
18. Dodávateľ je povinný doložiť doklady, ktoré budú dokumentovať zabezpečenie požadovaných kvalitatívnych ukazovateľov diela (napr. certifikáty výrobkov, atesty, revízne správy, záručné listy atď.).
19. Dodávateľ sa zaväzuje, že všetky materiály a technológie použité pri realizácii diela budú spĺňať parametre potrebné pre výber dodávateľa prostredníctvom verejného obstarávania, pričom táto povinnosť platí aj pre tie materiály a technológie, ktoré budú vo výkaze výmer prác a materiálov označené ako tzv. ekvivalentné.
20. Všetky herné prvky a zariadenia diela, ktoré majú byť súčasťou diela musia byť nové a doposiaľ nevyužívané a zároveň musia spĺňať technickú normu STN EN 1176-1177. Dodávateľ odovzdá objednávateľovi dielo s dokladom o vykonanej kontrole po inštalácii v zmysle STN EN 1176-1177.
21. Dodávateľ nesmie vyhotovenie diela ako celok odovzdať na zhotovenie inému subjektu. Časť diela môže odovzdať na zhotovenie svojmu subdodávateľovi uvedenému v zozname subdodávateľov, ktorý tvorí *Prílohu č. 5* zmluvy. Súhlas objednávateľa s vykonaním diela prostredníctvom subdodávateľa nezbavuje dodávateľa povinnosti a zodpovednosti za všetky práce a činnosti subdodávateľa.
22. Ak sa na dodávateľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je dodávateľ aj jeho subdodávatelia povinný dodržať túto povinnosť po celú dobu trvania zmluvy, pričom dodávateľ sa zaväzuje zabezpečiť splnenie tejto povinnosti aj zo strany subdodávateľov.
23. Počas trvania zmluvy je dodávateľ oprávnený zmeniť subdodávateľa uvedeného v *Prílohe č. 5* zmluvy výlučne na základe dodatku k tejto zmluve. Nový subdodávateľ musí spĺňať povinnosť zápisu v registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva. Objednávateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora, nekvalitne realizované práce konkrétnym subdodávateľom na predchádzajúcich stavbách, nesplnenie podmienok pre výmenu subdodávateľa a pod.). Dodávateľ vyhlasuje, že *Príloha č. 5* zmluvy obsahuje aktuálne a úplné údaje podľa ustanovenia § 41 ods. 3, 4, 6 zákona o verejnom obstarávaní. Zmenu údajov uvedených v *Prílohe č. 5* je dodávateľ povinný bezodkladne písomne oznámiť objednávateľovi, pričom zmluvné strany sa dohodli, že na zmenu uvedených údajov nie je potrebné uzatvoriť dodatok k tejto zmluve.
24. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného dodávateľa. Súhlas objednávateľa s uzatvorením akejkoľvek zmluvy so subdodávateľom a ani jej uzatvorenie nezbavuje dodávateľa žiadneho z jeho záväzkov vyplývajúcich zo zmluvy.
25. Plnenie predmetu zmluvy, ktorého vykonávaním poveril dodávateľ na základe zmluvného vzťahu subdodávateľa, nesmie byť zverená subdodávateľom tretej osobe.
26. Každé poverenie subdodávateľa vykonaním časti predmetu zmluvy (neuvedenej v zozname subdodávateľov podľa *Prílohy č. 5* zmluvy) a každá zmena subdodávateľa bez predchádzajúceho písomného dodatku k tejto zmluve sa považuje za podstatné porušenie zmluvy a objednávateľ je oprávnený od zmluvy odstúpiť.
27. Zhotoviteľ sa zaväzuje v prípade ak plnenie bude spolufinancované prostredníctvom nenávratného finančného príspevku čerpaného z ktoréhokoľvek fondu Európskej únie na základe Zmluvy o poskytnutí nenávratného finančného príspevku (ďalej len „**Zmluva o poskytnutí NFP**“) strpieť výkon kontroly/auditu súvisiaceho s plnením podľa tejto zmluvy kedykoľvek počas platnosti a účinnosti takejto Zmluvy o poskytnutí NFP, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a predmetnej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.

**Článok VI.**

**Odovzdanie diela**

1. Dodávateľ zodpovedá za to, že dielo bude dodané podľa podmienok dohodnutých v tejto zmluve a jej prílohách, ktoré sú jej neoddeliteľnou súčasťou, podľa podkladov predložených objednávateľom, bude zodpovedať všetkým príslušným technickým normám a všeobecne záväzným právnym predpisom a nebude mať žiadne vady, ktoré by rušili alebo znižovali hodnotu alebo schopnosť jeho použitia zvyčajným alebo v zmluve predpokladaným spôsobom.
2. Objednávateľ prevezme dielo len v prípade, že bude dodané podľa tejto zmluvy a jej príloh, ktoré sú jej neoddeliteľnou súčasťou, požiadaviek objednávateľa, záväzných noriem a predpisov, bez vád a nedorobkov. Pre vylúčenie pochybností objednávateľ nie je povinný prevziať dielo s akýmikoľvek vadami a nedorobkami, vrátane drobných vád a nedorobkov.
3. Dodávateľ sa zaväzuje riadne dokončené dielo odovzdať objednávateľovi v termíne podľa článku III. bod 1.3 zmluvy, t. j. v lehote do 6 týždňov od uzatvorenia zmluvy. Dodávateľ sa zaväzuje písomne vyzvať objednávateľa na prevzatie diela aspoň 5 pracovných dní pred plánovaným termínom odovzdania diela. Pokiaľ Objednávateľovi navrhovaný termín nevyhovuje, objednávateľ je oprávnený navrhnúť iný termín odovzdania diela, najneskôr však 5 pracovných dní odo dňa pôvodne navrhnutého termínu. Ak objednávateľ odmietne prevziať dielo je povinný túto skutočnosť uviesť do protokolu o odovzdaní a prevzatí diela, v ktorom uvedie dôvody a vady, pre ktoré odmietol dielo prevziať. Po odstránení týchto vád resp. nedorobkov, pre ktoré dielo nebolo prevzaté objednávateľom, sa zopakuje odovzdanie a prevzatie diela podľa ustanovení tohto článku tejto zmluvy.
4. Objednávateľ prevezme dielo dokončené v súlade s touto zmluvou od dodávateľa písomným protokolom o odovzdaní a prevzatí diela. Protokol o odovzdaní a prevzatí diela bude podpísaný poverenými zástupcami zmluvných strán a bude obsahovať najmä:
   * zhodnotenie kvantity a kvality vykonaného diela,
   * súpis drobných vád a nedorobkov, ktoré nebránia riadnemu užívaniu diela s termínmi na ich odstránenie, pokiaľ sa objednávateľ rozhodne prevziať dielo s drobnými vadami a nedorobkami,
   * prehlásenie objednávateľa, že dielo preberá, ak nie, objednávateľ musí uviesť v zápise dôvody prečo dielo neprevzal, pričom opodstatnené dôvody k neprevzatiu diela sú aj drobné vady a nedorobky,
   * prípadné iné dohody objednávateľa a dodávateľa.

Za deň odovzdania diela objednávateľovi sa rozumie deň podpisu protokolu o odovzdaní a prevzatí diela oboma zmluvnými stranami. Oprávneným zástupcom objednávateľa na podpis protokolu o odovzdaní a prevzatí diela je starosta MČ Bratislava-Petržalka alebo ním písomne splnomocnená osoba na prevzatie diela podľa tejto Zmluvy.

**Článok VII.**

**Záručná doba, zodpovednosť za vady diela a reklamácie**

1. Dodávateľ zodpovedá za to, že dielo je zhotovené podľa podmienok dohodnutých v tejto zmluve a jej prílohách, ktoré sú jej neoddeliteľnou súčasťou, podľa podkladov predložených objednávateľom, riadi sa faktickým stavom riešených priestorov, zodpovedá všetkým príslušným technickým normám a všeobecne záväzným právnym predpisom a nemá žiadne vady, ktoré by rušili alebo znižovali hodnotu alebo schopnosť jeho použitia zvyčajným alebo v zmluve predpokladaným spôsobom.
2. Dodávateľ poskytuje v zmysle § 563 ods. 2 v spojení s § 429 Obchodného zákonníka objednávateľovi záruku za akosť diela spočívajúcu v tom, že dielo bude počas záručnej doby spôsobilé pre použitie k obvyklým účelom a zachová si obvyklé vlastnosti.
3. Dodávateľ poskytuje na herné prvky a ich montáž záruku po dobu 120 mesiacov, a na dopadové plochy pod herné prvky (zatrávňovacie rohože) záruku po dobu 60 mesiacov odo dňa protokolárneho odovzdania a prevzatia celého diela objednávateľom, na základe protokolu o odovzdaní a prevzatí diela, ktorý bude podpísaný zodpovednými zástupcami oboch zmluvných strán na mieste plnenia. Protokol o odovzdaní a prevzatí diela vystaví dodávateľ.
4. Dodávateľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa prejavili po odovzdaní diela, zodpovedá dodávateľ iba vtedy, ak boli spôsobené porušením jeho povinností.
5. Dodávateľ sa zaväzuje, že prípadné vady diela odstráni bezplatne a bez zbytočného odkladu po uplatnení oprávnenej reklamácie a ak nie je zmluvnými stranami dohodnuté inak, tak najneskôr v lehote:
   * + 1. do 24 hodín od doručenia oznámenia vád dodávateľovi pri vadách brániacich užívaniu diela alebo vadách, pri ktorých hrozí bezprostredné riziko nebezpečenstva škody na zdraví, na živote alebo na majetku,
       2. do 15 dní od doručenia oznámenia vád dodávateľovi pri ostatných vadách.
6. V prípade, ak dodávateľ nezačne s odstraňovaním vady alebo neodstráni vady riadne a včas v súlade s bodom 5. tohto článku zmluvy, má objednávateľ právo vadu odstrániť sám, resp. pomocou iného dodávateľa na náklady dodávateľa, tým nie je dotknuté právo objednávateľa a zodpovednosť dodávateľa zo záruky za akosť až po dobu jej uplynutia podľa bodu 3. tohto článku zmluvy.
7. Do záručnej doby sa nezapočítava čas od oznámenia vady diela až do odstránenia príslušnej vady. V prípade, ak dôjde k výmene časti diela, pre túto časť plynie nová záručná doba. Objednávateľ sa zaväzuje dodávateľovi písomne potvrdiť skutočnosť, že vada diela bola odstránená, až po jej skutočnom odstránení.

**Článok VIII.**

**Platobné podmienky**

1. Právo na vystavenie faktúry a zaplatenie ceny diela vzniká dodávateľovi po úplnom zhotovení celého diela podľa tejto zmluvy a jeho odovzdaní objednávateľovi na základe protokolu o odovzdaní a prevzatí diela. Podkladom pre zaplatenie ceny diela bude faktúra vystavená dodávateľom, doložená súpisom vykonaných prác na diele a protokolom o odovzdaní a prevzatí diela.
2. Dodávateľ je povinný najneskôr 5 dní po skončení prác na diele predložiť objednávateľovi na overenie súpis vykonaných prác. Objednávateľ overí a potvrdí súpis vykonaných prác na diele alebo oznámi dodávateľovi svoje pripomienky k súpisu vykonaných prác, pokiaľ bude obsahovať nedostatky alebo chybné údaje, a to do 5 pracovných dní nasledujúcich po dni, v ktorom mu dodávateľ predložil súpis vykonaných prác. Dodávateľ je povinný odstrániť nesprávnosti v súpise vykonaných prác a predložiť objednávateľovi opravený súpis vykonaných prác v lehote 5 dní odo dňa jeho vrátenia objednávateľom. Objednávateľ je povinný vyjadriť sa k predloženému opravenému súpisu vykonaných prác v lehote 5 pracovných dní.
3. Objednávateľ je povinný zaplatiť faktúru v lehote do 30 dní odo dňa jej doručenia. Zaplatenie faktúry je podmienené riadnym dodaním celého diela a jeho úspešným protokolárnym odovzdaním a prevzatím.
4. Faktúra musí obsahovať všetky údaje podľa § 74 zák. č. 222/2004 Z. z. o dani z pridanej hodnoty v znení neskorších predpisov (ďalej len „**zákon o DPH**“).
5. V prípade, že faktúra nebude obsahovať náležitosti uvedené v tejto zmluve, ako aj v prípade chybného vyúčtovania ceny diela alebo nesprávneho uvedenia iných údajov alebo náležitostí, je objednávateľ oprávnený vrátiť faktúru dodávateľovi na doplnenie, resp. prepracovanie. V takomto prípade nová lehota splatnosti začne plynúť doručením opravenej alebo novo vystavenej faktúry objednávateľovi.
6. Suma faktúry nesmie presiahnuť dohodnutú cenu diela podľa článku II. bod 3. tejto zmluvy. Objednávateľ nie je povinný uhradiť dodávateľovi akúkoľvek čiastku nad rámec dohodnutej ceny za dielo a to či už na základe faktúry, či iných skutočností pokiaľ nedôjde k uzavretiu dodatku k tejto zmluve.
7. V prípade, že dôjde k zrušeniu alebo odstúpeniu od tejto zmluvy z dôvodu na strane objednávateľa, bude dodávateľ fakturovať skutočne vykonané práce na rozpracovanom diele vo vzájomne dohodnutej výške.
8. Zmluvné strany sa dohodli, že zálohové platby ani platbu vopred objednávateľ dodávateľovi neposkytne.
9. Objednávateľ si splní svoj záväzok zaplatiť cenu diela bankovým prevodom fakturovanej sumy v prospech účtu dodávateľa, ktorý je uvedený v záhlaví tejto zmluvy. Za deň zaplatenia fakturovanej sumy sa pre účely tejto zmluvy považuje deň odpísania peňažnej sumy z účtu objednávateľa na účet dodávateľa. V prípade, ak dodávateľ zmení počas účinnosti tejto zmluvy číslo bankového účtu a o tomto riadne neinformuje objednávateľa, záväzok objednávateľa sa považuje za splnený bez ohľadu na to, či budú finančné prostriedky pripísané na účet dodávateľa.
10. Zmluvné strany sa dohodli, že v rozsahu, v akom to právne predpisy pripúšťajú, vylučujú právo dodávateľa započítať bez súhlasu objednávateľa akúkoľvek svoju pohľadávku voči objednávateľovi oproti akejkoľvek pohľadávke objednávateľa voči dodávateľovi. Zmluvné strany sa dohodli, že objednávateľ môže kedykoľvek započítať pohľadávku, ktorú má voči dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má dodávateľ voči objednávateľovi.
11. Pri úhrade faktúry za cenu diela má objednávateľ právo zadržať sumu vo výške 5% z fakturovanej sumy bez DPH (ďalej len „**zádržné**“). Objednávateľ je oprávnený použiť zádržné na uspokojenie svojich akýchkoľvek nárokov, ktoré mu vzniknú voči dodávateľovi na základe tejto zmluvy, najmä, ale nielen, na odstránenie nedorobkov a vád diela alebo na náhradu škody, ktorá objednávateľovi preukázateľne vznikla a za ktorú zodpovedá dodávateľ. Zádržné zároveň slúži na zabezpečenie všetkých peňažných pohľadávok objednávateľa voči dodávateľovi, ktoré vzniknú z tohto zmluvného vzťahu.
12. Objednávateľ vyplatí dodávateľovi zádržné (resp. jeho zostatok, ak nastali skutočnosti predpokladané v bode 11. tohto článku zmluvy) nasledujúcim spôsobom:

* 3/5 Zádržného po 3 rokoch odo dňa prevzatia diela objednávateľom podľa tejto zmluvy,
* 1/5 Zádržného po 5 rokoch odo dňa prevzatia diela objednávateľom podľa tejto zmluvy,
* 1/5 Zádržného po 10 rokoch odo dňa prevzatia diela objednávateľom podľa tejto zmluvy,

a to do 30 dní odo dňa doručenia písomnej výzvy dodávateľa objednávateľovi. Dodávateľ nie je oprávnený požadovať úroky a/alebo úroky z omeškania zo zádržného odo dňa jeho zadržania až do momentu, kedy je objednávateľ povinný podľa tohto bodu uvoľniť zádržné dodávateľovi. Dodávateľ je oprávnený navrhnúť objednávateľovi nahradenie zádržného iným spôsobom zabezpečenia splnenia svojich záväzkov zo zmluvy, napr. bankovou zárukou, pričom objednávateľ posúdi návrh dodávateľa, avšak nie je povinný ho akceptovať.

**Článok IX.**

**Zmluvné pokuty**

1. V prípade, ak dodávateľ bude v omeškaní s riadnym a včasným odovzdaním diela podľa článku III. bod 1.3 tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 0,1 % z ceny diela s DPH za každý i začatý deň omeškania, v prípade ak omeškanie nebude dlhšie ako 10 pracovných dní vrátane. Objednávateľ je oprávnený požadovať od dodávateľa zaplatenie zmluvnej pokuty vo výške 0,2 % z ceny diela s DPH za každý i začatý deň omeškania až do úplného dodania diela, v prípade ak omeškanie bude dlhšie ako 10 pracovných dní.
2. V prípade, ak dodávateľ poruší svoju zmluvnú povinnosť odstrániť vady diela podľa čl. VII. tejto zmluvy riadne a včas, má objednávateľ právo požadovať od dodávateľa zaplatenie zmluvnej pokuty vo výške 200,- EUR, a to za každý začatý deň porušenia tejto povinnosti až do splnenia tejto povinnosti.
3. V prípade, ak dodávateľ poruší svoju povinnosť podľa článku V. bod 15. tejto zmluvy a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom dodávateľom nelegálne zamestnávaných osôb, (i) je dodávateľ povinný zaplatiť objednávateľovi zmluvnú pokutu vo výške sankcie uloženej kontrolným orgánom objednávateľovi a zároveň (ii) objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči dodávateľovi aj opakovane.
4. V prípade, ak dodávateľ poruší svoju povinnosť uvedenú v článku II. bod 10. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške vo výške 5 % z ceny diela s DPH. Vyššie uvedenou zmluvnou pokutou nie je dotknutý nárok objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.
5. V prípade, ak dodávateľ poruší svoju povinnosť uvedenú v článku IV. bod 5. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 1.000,- EUR za každé jednotlivé porušenie
6. V prípade, ak dodávateľ poruší svoju povinnosť podľa článku V. bod 14. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 200,- EUR, a to za každý začatý deň porušenia tejto povinnosti až do splnenia tejto povinnosti.
7. V prípade, ak dodávateľ poruší svoju povinnosť podľa článku V. bod 22. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 200,- EUR, a to za každý začatý deň porušenia tejto povinnosti až do splnenia tejto povinnosti, pričom porušenie uvedenej povinnosti, ktorá trvá dlhšie ako 10 dní sa považuje za podstatné porušenie tejto zmluvy.
8. V prípade, ak dodávateľ poruší svoju povinnosť podľa článku XII. tejto zmluvy, má objednávateľ právo požadovať od dodávateľa zaplatenie zmluvnej pokuty vo výške 5.000,– EUR, a to za každý prípad osobitne.
9. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne objednávateľovi nárok na zmluvnú pokutu vo výške 130 % výšky daňovej povinnosti, ktorá takto objednávateľovi vznikla.
10. Pokiaľ dodávateľ poruší ktorúkoľvek povinnosť týkajúcu sa subdodávateľov alebo ich zmeny podľa tejto zmluvy (napr. dodávateľ vykoná zmenu subdodávateľa bez uzavretia dodatku k tejto zmluve), má objednávateľ nárok na zmluvnú pokutu vo výške 200,- EUR za každý deň porušenia danej povinnosti, pričom porušenie povinnosti, ktorá trvá dlhšie ako 10 dní sa považuje za podstatné porušenie tejto zmluvy.
11. Dodávateľ sa zaväzuje zmluvné pokuty v zmysle zmluvy uhradiť objednávateľovi v lehote do 15 dní odo dňa doručenia písomnej výzvy na jej úhradu. Zmluvné pokuty v zmysle tejto zmluvy je objednávateľ oprávnený uložiť dodávateľovi opakovane. Zaplatením zmluvnej pokuty sa dodávateľ nezbavuje povinnosti, ktorá bola zabezpečená zmluvnou pokutou. Objednávateľ má popri zmluvnej pokute nárok na náhradu škody v plnej výške, spôsobenej porušením povinnosti dodávateľa, na ktorú sa vzťahuje zmluvná pokuta, pričom zmluvná pokuta sa nezapočítava na náhradu škody.
12. Objednávateľ je oprávnený požadovať od dodávateľa aj náhradu škody spôsobenú porušením ktorejkoľvek z jeho povinností uvedenej v tejto zmluve alebo vyplývajúcej zo všeobecne záväzných právnych predpisov. Dodávateľ je oprávnený riešiť náhradu škody prostredníctvom svojho poistenia zodpovednosti za škodu, k čomu mu objednávateľ poskytne primeranú súčinnosť.
13. Dodávateľ je tiež povinný nahradiť objednávateľovi všetky poplatky, pokuty a iné vzniknuté náklady, ktoré bol objednávateľ nútený vynaložiť v súvislosti s vadami diela.

**Článok X.**

**Osobitné ustanovenia**

1. Objednávateľ v rozsahu nevyhnutne potrebnom poskytne na vyzvanie dodávateľa súčinnosť pri zaobstarávaní podkladov potrebných pre realizáciu diela, doplňujúcich údajov, spresnení podkladov, vyjadrení a stanovísk, ktorých potreba vznikne v priebehu plnenia tejto zmluvy. Toto spolupôsobenie poskytne dodávateľovi vo vzájomne dohodnutom čase, inak v primeranej lehote.
2. Objednávateľ zabezpečí účasť kompetentných zástupcov objednávateľa na rokovaniach počas realizácie diela na základe výzvy dodávateľa, a zabezpečí priebežné prerokovanie predkladaných návrhov technických a technologických riešení v záujme zabezpečenia plynulého postupu pri dodaní a montáži diela.
3. Akékoľvek doklady a podklady, ktoré dodávateľ dostane od objednávateľa, prípadne získa pri plnení predmetu zmluvy, je povinný bezodkladne potom, ako ich už nebude potrebovať k realizácii diela, odovzdať objednávateľovi. Takúto dokumentáciu je dodávateľ oprávnený použiť výlučne na plnenie svojich záväzkov podľa tejto zmluvy a je povinný zachovávať dôvernosť informácií v nej uvedených.
4. Zmluvné strany sa dohodli, že dodávateľ si za účelom predmetu plnenia tejto zmluvy zabezpečí odberné miesta na pripojenie elektrickej energie a vody pre technologické účely, skladové priestory na materiál a prevádzkový priestor na vlastné náklady v prípade, ak je to potrebné. Za účelom vylúčenia pochybností zmluvné strany deklarujú, že objednávateľ nezabezpečuje stráženie staveniska a nezodpovedá za prípadné straty, poškodenia či zničenia uskladnených vecí dodávateľa, resp. tretích osôb.
5. Objednávateľ nezodpovedá za prípad pracovného úrazu zamestnancov dodávateľa, prípadne jeho subdodávateľov.
6. Zmluvné strany sa dohodli, že oprávnenými zástupcami zmluvných strán pre zabezpečovanie vzájomného kontaktu zmluvných strán a riadnej realizácie tejto zmluvy sú:
7. za objednávateľa:

meno a priezvisko: Anna Všetečková

e-mail: anna.vseteckova@petrzalka.sk

telefónne číslo: 0947/487 189, 02/68 288 861

1. za dodávateľa:

meno a priezvisko: [•]

e-mail: [•]

telefónne číslo: [•]

**Článok XI.**

**Licenčná zmluva**

1. V prípade, ak sa akákoľvek časť diela a/alebo dokumentácia prislúchajúca k dielu alebo s dielom súvisiaca vypracovaná dodávateľom považuje za dielo podľa zákona č. 185/2015 Z. z., Autorský zákon v znení neskorších predpisov (ďalej spolu na účely tohto článku tiež len „**Dielo**“), dodávateľ týmto udeľuje v súlade s príslušnými ustanoveniami Autorského zákona objednávateľovi súhlas vyššie uvedené dielo a/alebo časť diela voľne používať podľa vlastného uváženia objednávateľa. Objednávateľ je oprávnený najmä, nie však výlučne rozmnožovať, spracovávať a upravovať Dielo a/alebo časť Diela a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenému Dielu a/alebo časti Diela podľa § 32 Autorského zákona, v neobmedzenom územnom rozsahu a v neobmedzenom vecnom rozsahu, pričom objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, objednávateľ nie je povinný informovať autora/dodávateľa o osobe postupníka. Zmluvné strany sa týmto dohodli, že licenčné poplatky za použitie Diela a/alebo časti Diela (vrátane odmeny za každé ďalšie použitie Diela a/alebo časti Diela) sú zahrnuté v cene diela podľa článku II. tejto Zmluvy. Zánik tejto zmluvy a/alebo tejto Licenčnej zmluvy nemá vplyv na trvanie licencií podľa tohto článku zmluvy, pričom licencie podľa tohto článku zmluvy nekončia zánikom zmluvy a/alebo Licenčnej zmluvy a zostávajú platné a účinné.

**Článok XII.**

**Mlčanlivosť a zachovávanie obchodného tajomstva**

1. Za dôverné informácie sa pre účely tejto zmluvy považujú všetky informácie, o ktorých sa zmluvné strany dozvedia v rámci ich zmluvného vzťahu založeného touto zmluvou, pri plnení tejto zmluvy alebo v súvislosti s jej uzavretím a plnením, ako aj všetky údaje a informácie, ktoré sú obsiahnuté v tejto zmluve a jej prílohách, dokumentoch vypracovaných za účelom prípravy, uzavretia alebo plnenia tejto zmluvy (ďalej len „**dôverné informácie**“).

2. Každá zmluvná strana sa zaväzuje počas trvania tejto zmluvy, ako aj po jej ukončení:

* + 1. uchovávať v tajnosti a dôvernosti akékoľvek dôverné informácie a (pokiaľ to nie je pre účely plnenia tejto zmluvy) nebude takéto informácie reprodukovať ani poskytovať tretím stranám alebo ich iným spôsobom využívať; a
    2. sprístupňovať dôverné informácie tretím stranám výlučne na základe predchádzajúceho písomného súhlasu druhej zmluvnej strany; to neplatí pre daňových, právnych alebo iných profesionálnych poradcov zmluvnej strany, ktorí sú zo zákona alebo na základe zmluvy povinní zachovávať dôvernosť poskytnutých informácií;

c) zabezpečiť, že akákoľvek tretia strana, ktorej sú dôverné informácie sprístupnené, dodrží záväzok mlčanlivosti v zmysle podmienok tejto zmluvy;

d) využívať dôverné informácie len pri realizácii tejto zmluvy a pri vykonávaní vlastných práv a povinností podľa tejto zmluvy.

3. Ustanovenia bodu 2. tohto článku tejto zmluvy sa nevzťahujú na dôverné informácie, ktoré:

a) sú alebo sa stali verejnosti známe bez akéhokoľvek porušenia záväzkov alebo povinností niektorou zo zmluvných strán vyplývajúcich z tejto zmluvy;

b) sú alebo boli získané prijímajúcou stranou samostatne;

c) boli známe jednej zo zmluvných strán ešte pred začatím zmluvných rokovaní o uzavretí tejto zmluvy alebo jej boli poskytnuté treťou stranou ako informácie, ktoré nie sú dôverné, pričom táto tretia strana neporušila vlastnú povinnosť mlčanlivosti;

d) sú náležite sprístupnené na základe zákonnej povinnosti, nariadenia súdu s rozhodnou právomocou alebo iného regulačného orgánu s tým, že v tomto prípade zmluvná strana, ktorá je povinná dôverné informácie sprístupniť, bude okamžite informovať druhú zmluvnú stranu pred sprístupnením dôverných informácií.

4. Zmluvné strany sa zaväzujú:

a) neoznámiť a nesprístupniť obchodné tajomstvo druhej zmluvnej strany akýmkoľvek tretím osobám;

b) žiadnym spôsobom nevyužívať pre seba alebo akúkoľvek tretiu osobu obchodné tajomstvo druhej zmluvnej strany inak, než na plnenie tejto zmluvy;

c) zabezpečiť akékoľvek listiny a akékoľvek iné nosiče informácií, vrátane ich kópií, z ktorých možno získať obchodné tajomstvo druhej zmluvnej strany, pred zneužitím tretími osobami;

d) poučiť svojich zamestnancov, ktorí sa pri plnení pracovných úloh môžu stretnúť hoci aj v obmedzenej miere s obchodným tajomstvom druhej zmluvnej stany, a členov štatutárneho orgánu, o povinnosti zachovávať predmetné obchodné tajomstvo;

e) bez zbytočného odkladu písomne oznámiť dotknutej zmluvnej strane, že sa tretia osoba domáha sprístupnenia obchodného tajomstva.

**Článok XIII.**

**Trvanie a ukončenie zmluvy**

1. Riadne ukončenie zmluvného vzťahu z tejto zmluvy nastane splnením záväzkov zmluvných strán.
2. Táto zmluva zanikne okrem spôsobu uvedeného v bode 1. tohto článku zmluvy aj nasledovne:
3. písomnou dohodou zmluvných strán,
4. písomným odstúpením od zmluvy v súlade s touto zmluvou a/alebo s príslušnými ustanoveniami Obchodného zákonníka a/alebo zákona o verejnom obstarávaní,
5. výpoveďou objednávateľa.
6. Ukončenie zmluvného vzťahu je možné uskutočniť aj po vzájomnej písomnej dohode obidvoch zmluvných strán. V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
7. Objednávateľ môže okamžite odstúpiť od tejto Zmluvy z dôvodov podľa § 19 Zákona o verejnom obstarávaní, ako aj v prípade jej podstatného porušenia dodávateľom. Dodávateľ podstatne poruší Zmluvu najmä, ak:

* dodávateľ nevyhotovuje dielo v požadovanom rozsahu a kvalite podľa zmluvy, požiadaviek objednávateľa, platných právnych predpisov, nedodrží podstatné kvalitatívne a dodacie podmienky alebo nedodrží predpísaný technologický postup na vykonanie diela a ani v dodatočnej lehote 5 dní odo dňa písomnej výzvy objednávateľa na odstránenie porušenia, toto svoje porušenie neodstráni,
* dodávateľ poruší akékoľvek ustanovenie zmluvy a svoje porušenie neodstráni ani do 10 dní odo dňa písomnej výzvy objednávateľa na odstránenie porušenia zmluvy,
* dodávateľ bude postupovať pri vykonávaní diela tak, že to bude objektívne nasvedčovať tomu, že termín odovzdania a prevzatia diela podľa čl. III. bod 1 tejto zmluvy nebude dodržaný pre okolnosti na strane dodávateľa,
* sa preukáže, že dodávateľ v rámci verejného obstarávania, ktorého výsledkom je uzatvorenie tejto zmluvy predložil nepravdivé doklady alebo uviedol nepravdivé, neúplné alebo skreslené údaje,
* je proti dodávateľovi vedené konkurzné konanie, je v konkurze, bol proti dodávateľovi zamietnutý návrh alebo zastavené konanie na vyhlásenie konkurzu pre nedostatok majetku, bol zrušený konkurz pre nedostatok majetku alebo v prípade, ak Zhotoviteľ vstúpil do likvidácie alebo je proti Zhotoviteľovi vedený výkon rozhodnutia (napr. podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov),
* dodávateľ v dôsledku platobnej neschopnosti neuhradí platby svojim subdodávateľom,
* dodávateľ poruší ustanovenie článku IV. bod 5 tejto zmluvy,
* dodávateľ bol zverejnený v Zozname platiteľov DPH, u ktorých nastali dôvody na zrušenie registrácie v zmysle Zákona o DPH v znení neskorších predpisov,
* dodávateľ neodstráni vady diela riadne a včas v súlade s článkom VII. tejto zmluvy,
* dodávateľ poruší ustanovenia článku V. bod 22. tejto zmluvy,
* dodávateľ poruší ustanovenie článku II. bod 10. tejto zmluvy,
* dodávateľ poruší ustanovenie článku III. bod 5. a 9. tejto zmluvy,
* dodávateľ poruší svoju povinnosť podľa článku XII. tejto zmluvy,
* dodávateľ poruší ustanovenie čl. XVI. bod 2 tejto zmluvy,
* iné porušenia, ktoré sú ako podstatné uvedené v tejto zmluve,

1. Odstúpenie od Zmluvy je účinné dňom nasledujúcim po dni doručenia oznámenia o odstúpení od Zmluvy druhej Zmluvnej strane.
2. Odstúpením od zmluvy zanikajú všetky práva a povinnosti zmluvných strán vyplývajúce z tejto zmluvy od momentu odstúpenia, okrem nárokov na náhradu škody, nárokov na zmluvné a zákonné sankcie a zodpovednosti za vady dodávky a montáže, ktorá bola do odstúpenia od zmluvy zrealizovaná a iné nároky, ktoré zo svojej povahy majú pretrvávať aj po zániku zmluvy.
3. Objednávateľ je oprávnený túto zmluvu vypovedať aj bez uvedenia dôvodu. Výpovedná lehota je jeden mesiac a začína plynúť v prvý deň kalendárneho mesiaca nasledujúceho po mesiaci, v ktorom bola výpoveď písomne doručená dodávateľovi.

**Článok XIV.**

**Komunikácia zmluvných strán**

1. Zmluvné strany sa dohodli, že písomnosť podľa tejto zmluvy je možné doručovať:
2. elektronicky,
3. osobne,
4. poštou,
5. kuriérom.
6. Zmluvné strany sa dohodli, že ich vzájomná komunikácia súvisiaca s touto zmluvou bude prebiehať prioritne elektronicky prostredníctvom e-mailov uvedených v článku X. bode 6. tejto zmluvy. Zmluvné strany sa dohodli, že dodávateľ je povinný písomnosť doručovanú elektronicky odoslať na e-mailovú adresu objednávateľa uvedenú v článku X. bod 6. tejto zmluvy. Písomnosť doručovaná elektronicky na e-mailovú adresu sa považuje za doručenú:
7. okamihom prevzatia v prípade, že prevzatie druhá strana potvrdí, alebo
8. nasledujúci pracovný deň po jej odoslaní, ak druhá strana prevzatie písomnosti nepotvrdila.
9. Doporučené doručovanie prostredníctvom pošty sa vyžaduje najmä v prípade podstatných okolností trvania zmluvného vzťahu, ako napríklad spôsoby ukončenia zmluvy. Zmluvné strany sa dohodli, že písomnosť sa na účely tejto zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.
10. Pre doručovanie sa použijú adresy sídla zmluvných strán uvedené v záhlaví tejto zmluvy, prípadne iná adresa, ktorá je na tento účel riadne oznámená druhej zmluvnej strane. V prípade akejkoľvek zmeny adresy určenej na doručovanie písomnosti na základe tejto zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.
11. Písomnosti doručované do elektronickej schránky zmluvnej strany sa doručujú do vlastných rúk, pričom na základe dohody zmluvných strán sa uplatňuje fikcia doručenia podľa § 32 ods. 5 písm. b) zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákona o e-Governmente) v znení neskorších predpisov.

Článok XV.

Povinnosť zhotoviteľa pri výkone auditu/kontroly/overovania

Ustanovenia tohto článku XV. zmluvy sa uplatnia len v prípade a v rozsahu v akom finančné prostriedky objednávateľa určené na zaplatenie realizácie diela sú finančnými prostriedkami z Európskych štrukturálnych a investičných fondov.

1. Zhotoviteľ berie na vedomie, že finančné prostriedky objednávateľa určené na zaplatenie celkovej ceny diela podľa čl. II tejto zmluvy sú finančné prostriedky z Európskeho fondu regionálneho rozvoja (Operačný program Integrovaný regionálny operačný program) a zároveň sú finančné prostriedky zo štátneho rozpočtu Slovenskej republiky. Zhotoviteľ berie na vedomie, že podpisom tejto zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Zhotoviteľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov (ďalej ako „**zákon č. 357/2015 Z. z.**“), zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákon č. 440/2000 Z. z. o správach finančnej kontroly v znení neskorších právnych predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších právnych predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre zhotoviteľa vyplývajú práva a povinnosti v súvislosti s plnením podľa tejto zmluvy a Zmluvy o poskytnutí NFP, ak boli tieto dokumenty zverejnené, sú pre zhotoviteľa záväzné dňom ich zverejnenia.
3. Okrem povinností uvedených v tejto zmluve o dielo je zhotoviteľ povinný strpieť výkon kontroly/auditu/overovania oprávnenými osobami v súvislosti s realizovanými Službami a poskytnúť im všetku potrebnú súčinnosť, a to kedykoľvek počas platnosti a účinnosti tejto zmluvy, ako v termínoch stanovených pre objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si objednávateľ nárokuje financovanie výdavkov uhradených zhotoviteľovi, ktoré vznikli s plnením podľa tejto zmluvy.
4. Zhotoviteľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP a najneskôr do doby uvedenej Zmluve o poskytnutí NFP. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1303/2013 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre príslušné programové obdobie) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Zhotoviteľ sa zaväzuje podrobiť sa aj výkonu kontroly poverenými zamestnancami objednávateľa. Poverení zamestnanci objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom zhotoviteľa súvisiacich s výdavkami a plnením povinností podľa tejto zmluvy.
5. Oprávnenými osobami pre účely tohto článku zmluvy sú najmä:
   * 1. zástupcovia objednávateľa a nimi poverené osoby
     2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
     3. Najvyšší kontrolný úrad SR, Úrad vládneho auditu, OLAF, Certifikačný orgán a nimi poverené osoby,
     4. orgán auditu, jeho spolupracujúce orgány a nimi poverené osoby,
     5. splnomocnení zástupcovia Európskej Komisie a Európskeho dvora audítorov,
     6. orgán zabezpečujúci ochranu finančných záujmov EÚ,
     7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
     8. vecne príslušná autorita v zmysle Zákona o KB.
6. Zhotoviteľ berie na vedomie, že sprostredkovateľský orgán operačného programu Integrovaný regionálny operačný program (ďalej len „**sprostredkovateľský orgán**“) je pri vykonávaní administratívnej finančnej kontroly v nevyhnutnom rozsahu oprávnený od objednávateľa alebo od osoby, ktorá je vo vzťahu k finančnej operácii alebo jej časti zhotoviteľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „**tretia osoba**“):
   * 1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
     2. vyžadovať od tretej osoby súčinnosť v rozsahu oprávnení podľa zákona č. 357/2015 Z. z.;
     3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
     4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
7. Sprostredkovateľský orgán je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. trestný poriadok v znení neskorších predpisov, alebo na iné konanie podľa osobitných predpisov. Zhotoviteľ je povinný zabezpečiť prítomnosť oprávnených osôb zo strany zhotoviteľa počas vykonávania kontroly u zhotoviteľa.
8. Okrem povinností uvedených v tejto zmluve o dielo je zhotoviteľ povinný poskytnúť objednávateľovi primeranú súčinnosť na plnenie predmetu tejto zmluvy o dielo a to najmä pri:
   * 1. schvaľovaní programu;
     2. schvaľovaní predbežnej správy;
     3. zabezpečení prístupu k aktuálnym postupom a metodickým usmerneniam objednávateľa;
     4. zabezpečení prístupu do informačných systémov CEDIS a ITMS v zmysle povinností vyplývajúcich z platných postupov;
     5. plnení záväzkov vyplývajúcich zo Zmluvy o poskytnutí NFP a podmienok pre Operačný program Integrovaný regionálny operačný program;
     6. zabezpečení procesu ukončenia EŠIF v rámci príslušného programového obdobia.
9. Vykonaním kontroly oprávnenej osoby podľa bodu **26.4 písm**. a) Zmluvy o poskytnutí NFP nie je dotknuté právo riadiaceho orgánu alebo inej oprávnenej osoby na vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.
10. Účastníci tejto zmluvy o dielo sa zaväzujú, že počas realizácie Služieb podľa tejto zmluvy o dielo budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto zmluvou o dielo. Zhotoviteľ je povinný zabezpečiť prijatie nápravných opatrení a definovanie termínov na odstránenie zistených nedostatkov.
11. V nadväznosti na vyššie uvedené v ods. 3 tohto článku zmluvy sa zhotoviteľ zaväzuje sledovať a dodržiavať všetky zmeny prijímané orgánmi Európskej únie a orgánmi štátnej správy, verejnej správy a samosprávy realizovať ad hoc konzultácie s objednávateľom a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto zmluvy.

**XVI.**

**Záverečné ustanovenia**

1. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Dodávateľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.
3. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 513/1991 Zb., Obchodným zákonníkom, zákonom č. 40/1964 Zb., Občianskym zákonníkom, zákonom č. 343/2015 Z. z. zákonom o verejnom obstarávaní a zákonom č. 185/2015 Z. z., Autorským zákonom v znení neskorších predpisov.
4. Meniť alebo dopĺňať obsah tejto zmluvy je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch zmluvných strán.
5. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
6. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
7. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto zmluvy majú vždy prednosť ustanovenia textu zmluvy.
8. Táto zmluva je vyhotovená v šiestich rovnopisoch, z ktorých štyri vyhotovenia si ponechá objednávateľ a dve vyhotovenia dodávateľ.
9. Túto zmluvu uzatvorili zmluvné strany slobodne, vážne bez skutkového alebo právneho omylu a na znak súhlasu ju vlastnoručne podpísali.
10. Táto zmluva obsahuje:

*Prílohu č. 1* – Ocenený výkaz výmer

*Prílohu č. 2 –* Technická špecifikácia – Herné prvky a zariadenia

*Prílohu č. 3* – Nákres navrhovaného stavu realizácie diela

*Prílohu č. 4*  – Vecný a časový harmonogram realizácie diela

*Prílohu č. 5* – Zoznam subdodávateľov

|  |  |
| --- | --- |
| **Dodávateľ:** | **Objednávateľ:** |
| V [•], dňa: [•] | V Bratislave, dňa: |
| .................................................................. | ................................................................... |
| [•] | **Mestská časť Bratislava - Petržalka**  Ing. Ján Hrčka, starosta |

Príloha č. 4 Vecný a časový harmonogram realizácie diela

DIELO: „Rekonštrukcia Materskej školy Slnečnice – Areál“

DODÁVATEĽ :

VYPRACOVAL:

|  |  |  |  |  |  |  |
| --- | --- | --- | --- | --- | --- | --- |
|  | **Časový harmonogram** | | | | | |
| **názov pracovného postupu, činnosti** | 1 | 2 | 3 | 4 | 5 | 6 |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Príloha č. 5 ZoD Zoznam subdodávateľov

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Por.č**. | **Obchodné meno a sídlo subdodávateľa, IČO** | **Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)** | **Predmet dodávok prác alebo služieb** | **Označenie registra, v ktorom je subdodávateľ zapísaný, číslo zápisu** | **Podiel na celkovom objeme dodávky (%)** | **Podiel subdodávky v € bez DPH** |  |
|  | 1 |  |  |  |  |  |  |  |
|  | 2 |  |  |  |  |  |  |  |
|  | 3 |  |  |  |  |  |  |  |
|  | 4 |  |  |  |  |  |  |  |
|  | 5 |  |  |  |  |  |  |  |
|  | 6 |  |  |  |  |  |  |  |
|  | 7 |  |  |  |  |  |  |  |
|  | 8 |  |  |  |  |  |  |  |
|  | 9 |  |  |  |  |  |  |  |
|  | 10 |  |  |  |  |  |  |  |